ഇനിയ

ഒരു ദക്ഷിണേന്ത്യൻ ചലച്ചിത്രനടിയാണ് ഇനിയ (യഥാർത്ഥ നാമം: ശ്രുതി ശ്രാവന്ത്) (ജനനം:1988 ജനുവരി 21). ഇവർ മലയാളത്തിലും തമിഴിലുമായി ഇരുപത്തിയഞ്ചിലധികം ചലച്ചിത്രങ്ങളിൽ അഭിനയിച്ചിട്ടുണ്ട്.

 ആദ്യകാലജീവിതം 
കേരളത്തിൽ തിരുവനന്തപുരം ജില്ലയിലാണ് ഇനിയ ജനിച്ചത്. എസ്. സലാഹുദ്ദീനും സാവിത്രിയുമാണ് മാതാപിതാക്കൾ. മലയാള ടെലിവിഷൻ രംഗത്തെ അഭിനേത്രിയായ സ്വാതി, ശ്രാവൺ എന്നിവർ സഹോദരങ്ങളാണ്. അമൃത വിദ്യാലയയിലെയും മണക്കാട് കാർത്തിക തിരുനാൾ ഹൈസ്കൂളിലെയും പ്രാഥമിക വിദ്യാഭ്യാസത്തിനുശേഷം ബി.ബി.എ. കറസ്പോണ്ടൻസ് കോഴ്സ് പൂർത്തിയാക്കി.

 ചലച്ചിത്രജീവിതം 
നിരവധി മലയാള പരമ്പരകളിലും ഹ്രസ്വചലച്ചിത്രങ്ങളിലും ടെലിഫിലിമുകളിലും ബാലതാരമായി അഭിനയിച്ചുകൊണ്ടാണ് ഇനിയ അഭിനയരംഗത്തേക്കു കടന്നുവന്നത്. വയലാർ മാധവൻകുട്ടിയുടെ ഓർമ്മ, ശ്രീഗുരുവായൂരപ്പൻ എന്നീ പരമ്പരകളിലെ അഭിനയത്തിനുശേഷം കൂട്ടിലേക്ക് എന്ന ടെലിഫിലിമിൽ അഭിനയിക്കുവാൻ അവസരം ലഭിച്ചു. പിന്നീട് ഡോ. ബിജുവിന്റെ സൈറ (2006), വിജയകൃഷ്ണന്റെ ദലമർമ്മരങ്ങൾ (2009), ഉമ്മ (2011) എന്നീ ചലച്ചിത്രങ്ങളിലും ചില പരസ്യചിത്രങ്ങളിലും അഭിനയിച്ചു. 2005-ൽ മോഡലിങ് രംഗത്തു സജീവമായിരുന്നപ്പോൾ മിസ് ട്രിവാൻഡ്രമായി തെരഞ്ഞെടുക്കപ്പെട്ടു.

കുട്ടികൾക്കു നേരെയുള്ള അതിക്രമങ്ങൾ പ്രമേയമാക്കിയ സേക്രെഡ് ഫേസ് എന്ന ചിത്രത്തിൽ ഒരു പ്രധാന കഥാപാത്രത്തെ അവതരിപ്പിച്ച ഇനിയ 2010-ൽ പാഠകശാലൈ എന്ന തമിഴ് ചലച്ചിത്രത്തിലും അഭിനയിച്ചു. അതോടൊപ്പം നാലു ചിത്രങ്ങളിൽ അഭിനയിച്ചെങ്കിലും അവയൊന്നും പുറത്തിറങ്ങിയില്ല. അതിനുശേഷം യുദ്ധം സെയ് എന്ന ചിത്രത്തിൽ ശ്രദ്ധേയമായ വേഷം ചെയ്തു. വാകൈ സൂടാ വാ (2011) എന്ന ചിത്രത്തിലെ അഭിനയത്തിനുശേഷമാണ് 'ഇനിയ' എന്ന പേര് സ്വീകരിച്ചത്. 'മധുരമായ', 'മനോഹരമായ' എന്നൊക്കെയാണ് 'ഇനിയ' എന്ന വാക്കിന്റെ അർത്ഥം.

ഇനിയ അഭിനയിച്ച പ്രധാന മലയാളചലച്ചിത്രങ്ങളാണ് അയാൾ, ഭൂപടത്തിൽ ഇല്ലാത്ത ഒരിടം, റേഡിയോ, വെള്ളിവെളിച്ചത്തിൽ എന്നിവ. മലയാളചലച്ചിത്രമായ ചാപ്പാ കുരിശിന്റെ തമിഴ് റീമേക്കായ പുലിവാൽ എന്ന ചിത്രത്തിൽ ഒരു പ്രധാന വേഷം അവതരിപ്പിച്ചു.  നിനൈത്തത് യാരോ എന്ന ചിത്രത്തിൽ ഇനിയയായി തന്നെ വേഷമിട്ടു.

 അഭിനയിച്ച ചലച്ചിത്രങ്ങൾ 
വർഷം ചലച്ചിത്രം ഭാഷ കഥാപാത്രം2005 സൈറ മലയാളം -- 2006 സേക്റെഡ് ഫേസ്  ഇംഗ്ലീഷ് -- 2007  ടൈം  മലയാളം --  2009 ദലമർമ്മരങ്ങൾ  മലയാളം  --  2010  പാഠകശാലൈ  തമിഴ്  --  2011  യുദ്ധം സെയ്  തമിഴ് ചാരു 2011  ഉമ്മ  മലയാളം --2011 വാക സൂടാ വാ  തമിഴ് മാധി2011 മൗനഗുരു  തമിഴ്  ആരതി2012 ഭൂപടത്തിൽ ഇല്ലാത്ത ഒരിടം  മലയാളം  --2012 അമ്മാവിൻ കൈപേസി   തമിഴ് സെൽവി2013 ഒമേഗ മലയാളം  അലീന ആന്റണി2013 റേഡിയോ  മലയാളം  ശ്വേത2013 കൺപേസും വാർത്തകൾ  തമിഴ്  ജനനി2013 ചെന്നെയിൽ ഒരു നാൾ  തമിഴ്  സ്വേത2013 മാസനി  തമിഴ്  മാസനി2013 അയാൾ  മലയാളം  ചക്കര2013 നുകം  തമിഴ് --2014 നിനൈത്തത് യാരോ  തമിഴ് ഇനിയ2014 പുലിവാൽ  തമിഴ് പവിത്ര2014 നാൻ സിഗപ്പു മനിതൻ  തമിഴ്  കവിത2014 കഥൈ തിരക്കഥൈ വസനം ഇയക്കം  തമിഴ് ഇനിയ2014 വെള്ളിവെളിച്ചത്തിൽ  മലയാളം തനൂജ2014ഒരു ഊരിൽ രണ്ടു രാജ  തമിഴ് --2015 അമർ അക്ബർ അന്തോണി മലയാളം  ബാർ ഡാൻസർ2015 എലോൺ കന്നട  രമ്യ

 അവലംബം 

 പുറംകണ്ണികൾ 




വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1988-ൽ ജനിച്ചവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ